263/2021

Útdráttur

L ehf. höfðaði mál á hendur F vegna kröfu samkvæmt reikningi vegna vinnu við parhúsið að L fyrir tímabilið 2. október til 15. febrúar 2019. F var upphaflegur eigandi parhússins en seldi það með kaupsamningum 29. júní og 30. júlí 2018 þegar það var enn í byggingu. F leitaði til L ehf. um verkið og reisti L ehf. kröfur sínar á því að með þeim hafi tekist samningur þar um. F byggði á hinn bóginn á því að hann hefði komið fram fyrir hönd T ehf. sem hafi verið viðsemjandi L ehf. um verkið og hann væri því ekki réttur aðili málsins. T ehf. var úrskurðað gjaldþrota 11. desember 2019 en reikningurinn sem L ehf. gaf út og deilt er um í málinu var gefinn út 31. desember 2019. Í dómi Landsréttar var talið að L ehf. hefði ekki sýnt fram á að stofnast hafi samningssamband á milli F og L ehf. vegna verksins og að gögn málsins hnígi að því að T ehf. hafi verið viðsemjandi L ehf. í umrætt sinn. Var F því sýknaður af kröfum L ehf.

Dómur Landsréttar

Mál þetta dæma landsréttardómararnir R-kvk-nf H-kvk-nf og Þ-kk-nf I-kk-nf N-kk-nf og K-kk-nf H-kk-nf, settur landsréttardómari.

Málsmeðferð og dómkröfur aðila

1

Áfrýjandi skaut málinu til Landsréttar 19. apríl 2021 að fengnu áfrýjunarleyfi. Áfrýjað er dómi Héraðsdóms Reykjavíkur 25. febrúar 2021 í málinu nr. E- 2960/2020.

2

Áfrýjandi krefst aðallega sýknu af kröfum stefnda en til vara að kröfur stefnda verði lækkaðar. Þá krefst áfrýjandi málskostnaðar í héraði og fyrir Landsrétti.

3

Stefndi krefst staðfestingar hins áfrýjaða dóms og málskostnaðar fyrir Landsrétti.

4

Stefndi höfðaði mál þetta gegn áfrýjanda 28. apríl 2020 og var það dómtekið í héraðsdómi við þingfestingu 7. maí sama ár þar sem útivist varð af hálfu áfrýjanda.

Stefna var árituð um aðfararhæfi 5. júní 2020 en málið endurupptekið 12. nóvember sama ár. Kröfur stefnda voru teknar til greina í hinum áfrýjaða dómi og áfrýjanda gert að greiða honum 4.498.270 krónur, ásamt dráttarvöxtum, að frádreginni innborgun að fjárhæð 1.300.000 krónur, sem og málskostnað.

Niðurstaða

5

Mál þetta er tilkomið vegna reiknings stefnda vegna vinnu við parhúsið að Lerkibyggð 1 og 3 í Mosfellsbæ á tímabilinu frá 2. október 2018 til 15. febrúar 2019, nánar tiltekið við klæðningu innveggja, sparsl- og málningarvinnu. Áfrýjandi var upphaflega eigandi parhússins en seldi það með kaupsamningum 29. júní og 30. júlí 2018 meðan það var enn í byggingu. Áfrýjandi leitaði til stefnda um verkið sem um ræðir og reisir stefndi kröfur sínar á því að með þeim hafi tekist samningur þar um. Áfrýjandi byggir á hinn bóginn á því að hann hafi komið fram fyrir hönd einkahlutafélagsins Tréhúss, sem hafi verið viðsemjandi stefnda um verkið og sé hann því ekki réttur aðili málsins. 6

Samkvæmt gögnum málsins undirritaði áfrýjandi fyrir hönd Tréhúss ehf. 14. september 2018 samning við Íslandsbanka um framkvæmdalán að fjárhæð allt að 58.000.000 krónum og var hluti lánsfjárhæðarinnar greiddur inn á bankareikning félagsins í októbermánuði. Þann 3. september 2018 gerði stefndi Slippfélaginu tilboð vegna efniskaupa til verksins og tók út vörur á grundvelli þess á tímabilinu 1. október til 24. nóvember á reikning Tréhúss ehf. Samkvæmt vinnuskýrslu stefnda hófst vinna við verkið 2. október 2018, eða degi síðar en úttektir á reikning Tréhúss ehf. hófust.

Þá liggur fyrir að Tréhús ehf. greiddi stefnda 30. nóvember 2018 innborgun á verkið að fjárhæð 1.300.000 krónur. Einnig liggja fyrir gögn sem sýna að aðrir verktakar, sem komu að vinnu við húsið, gerðu Tréhúsi ehf. reikninga, sem félagið greiddi.

7

Tréhús ehf. var úrskurðað gjaldþrota 11. desember 2019. Stefndi gaf út reikninginn sem um er deilt 31. sama mánaðar en þá voru liðnir rúmlega 10 mánuðir frá því að vinnu við verkið lauk. Engin gögn liggja fyrir um að hann hafi krafið áfrýjanda um greiðslu fyrir útgáfu reikningsins.

8

Samkvæmt öllu framangreindu þykir stefndi ekki hafa sýnt fram á að stofnast hafi samningssamband á milli þeirra áfrýjanda vegna verksins sem um ræðir en gögn málsins hníga að því að Tréhús ehf. hafi verið viðsemjandi hans í umrætt sinn. Verður áfrýjandi því, með vísan til 2. mgr. 16. gr. laga nr. 91/1991 um meðferð einkamála, sýknaður af kröfum stefnda.

9

Með vísan til 3. mgr. 141. gr. laga nr. 91/1991 þykir rétt að málskostnaður í héraði og fyrir Landsrétti falli niður, sbr. til hliðsjónar dóm Hæstaréttar 30. mars 2006 í máli nr. 255/2006 og dóm Landsréttar 22. október 2021 í máli nr. 395/2020.

Dómsorð :

Áfrýjandi, F-kk-nf R. J-kk-nf, er sýkn af kröfum stefnda, Lítils máls ehf.

Málskostnaður í héraði og fyrir Landsrétti fellur niður.